hu en hu hu hu hu it hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id en hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu en hu hu hu hu hu hu hu hu hu en hu hu en hu hu hu hu hu hu hu hu hu en hu hu hu en hu hu hu hu
A módszerről - Sarah and Elmy English for Kids
Óvodás és kisiskolás gyerekeknek tanítjuk az angol nyelvet a saját módszerünkkel és tananyagainkkal, a foglalkozásokon kívül értékes programokkal, hogy minél könnyebben és minél sikeresebben tudják azt elsajátítani. Az apróbbaknak szőnyegen, a nagyobbaknak már padban ülve, játékosan tanítjuk az angolt.
Tizenegy éve egy elhatározással indultunk, mára már egy olyan komplett és átfogó módszerként működünk, melynek elsajátításával a gyerekek idővel komoly eredményt tudnak felmutatni az angol tudásukat illetően.
A módszert sikeresen alkalmazzuk nyelviskolánkban, ahol heti kétszeri foglalkozás keretében tanítjuk az angol nyelvet. Jelenleg közel 100 kisgyermeknek nyújtunk hatékony és élvezetes nyelvórákat.
Gyerekangolunk fő célja, hogy szeresse, természetesen használja már fiatalon is az angol nyelvet, szóban és írásban egyaránt.
Másik nem titkolt célunk, hogy diákjaink a gyerekangolunk által mielőbb sikeres angol középfokú nyelvvizsgát szerezzenek. Nyelvvizsgára leghamarabb – jelen feltételek szerint – a 14. életévüket betöltve (8-9.-esként) lehet jelentkezni. Kitartó gyerekangolosaink ebben a korban meg is szerzik a középfokú nyelvvizsgájukat. Ezek a gyerekek, egy középfokú nyelvvizsgával a kezükben, óriási előnnyel indulnak majd a középiskolába.
Ezekért a célokért már érdemes minél fiatalabban elkezdeni az angol nyelvet.
LEGELSŐ GYEREKANGOLOS CSOPORTUNK DIÁKJAI LENYELVVIZSGÁZTAK
Az első kézzel fogható megerősítés, hogy jó az, amit csinálunk. 🙂
Újra összejöttek “régi” diákjaink, hogy megmutassák, mit lehet elérni, ha kitartóan és elkötelezetten tanulod nálunk az angol nyelvet.
Ők mindannyian gyerekangolunkkal kezdték. Folyamatosan és lelkesen készülve pedig 14 évesen (általános iskola 8.-osaként!) sikeres komplex angol középfokú nyelvvizsgát szereztek, kíváló eredményekkel.
– a nyelvvizsgájuk összeredménye: 82%
– ami a legfontosabb, beszédkészség összeredményük: 89%
Nagyon büszkék vagyunk rájuk! 🙂
Jelenleg is több szuper gyerekangolos csoportjaink vannak, akik már nincsenek messze, hogy hasonlóan ilyen fiatalon és ilyen eredménnyel nyelvvizsgát szerezzenek.
Nyelvi óráink beszédközpontúak, amik a magabiztos beszédre tanítanak. A gyerekek nem passzívan vesznek részt óráinkon, hanem aktívan kommunikálnak. Az órák alatt folyamatosan ismételünk, ezzel is elősegítve a már korábban megtanultak elmélyítését.
A szőnyeges tanóráink angolul zajlanak, a gyerekek a cselekvések és az applikációs kártyák segítségével hamar kitalálják a szavak jelentését. A módszer segítségével a kisgyerekek már az első órán tudnak több mondatot is angolul mondani. A számtalan segédanyag használatával pedig észrevétlenül, természetesen és minden erőfeszítés nélkül sajátítják el a gyerekek az angol nyelvet.
Író tanfolyamainkon padban ülve tanulják tovább a gyerkőcök az angol nyelvet, ahol már tankönyvet és munkafüzetet is használnak. Itt is nagy hangsúlyt fektetünk a beszédre, de már elkezdünk megismerkedni az alap nyelvtani szabályokkal. Óráinkon magyarul is beszélünk a gyerekekhez a nyelvi és nyelvtani szabályok, magyarázatok jobb megértetéséhez.
NEM CSAK EGY TANFOLYAM
A foglalkozások mellett változatos, évközi és nyári programokat, eseményeket is szervezünk a kisdiákjainknak:
A nagyobb író kisdiákjaink (10-12 évesek) tudását tesszük próbára különböző levelező-, online- és tesztversenyeken, amelyeken évek óta országos szinten mindig remek eredményeket érünk el.
országos angol nyelvi online kvízverseny általános iskolásoknak
Sőt, tavaly indítottuk útjára saját országos online angol kvízversenyünket, ahol általános iskolások mérhetik össze a tudásukat.
TÖBB INFÓ A QUIZZENG VERSENYRŐL
Minden tanév végén érdekes és izgalmas tanévzáró kültéri kincskeresős logikai csapatjátékokat szervezünk, középpontban természetesen az angollal, ahol az egész éves tananyagot ismételjük át.
Nyáron változatos, színvonalas és szórakoztató angol napközis táborokat szervezünk 4-13 éves gyerekeknek. Mind az öt nap szuper nyári hangulatban zajlik és a gyerekek számtalan élménnyel térnek haza.
ANGOL NYÁRI TÁBOR 2022
Idén újra szuper nyári angol napközis táborokat szervezünk, három turnusban, 5-13 éves gyerekeknek.
Az előző évekhez hasonlóan, idén is sok új izgalmas és szórakoztató feladattal, játékkal várjuk régi és új táborozóinkat egyaránt.
Jelentkezni online tudtok, itt:
Play Video about Summer Camp2022
Iskolánkban törekszünk az állandó pozitív légkör megteremtésére. A gyerekeket folyamatosan  motiváljuk, ezzel ösztönözve őket arra, hogy szeressék az angol nyelvet, örömmel járjanak az óráinkra és hogy sikerélmény érje őket.
Az órák alatt megoldott feladatokért, jó felszólalásokért, szorgalmikért, sőt az otthoni gyakorlásokért is jutalom jár, amelyek összegyűjtve oklevelekre és kisebb ajándéktárgyakra válthatóak.
Fontosnak tartjuk, hogy fizikai értelemben is egy olyan légkörben tanuljanak a gyerekek, ahol jól érzik magukat. Ezért iskolánk színes, fiatalos, modern, igényes kialakítású és folyamatosan törekszünk is ennek fenntartására, hiszen kisdiákjaink így érzik magukat itt otthonosan, komfortosan.
A “Sarah and Elmy English for Kids” tanórákhoz saját tanári- és tanulói oktatócsomagok készültek, melyek segítségével észrevétlenül, természetesen és erőfeszítés nélkül sajátítják el a gyerekek az angol nyelvet.
Nem különálló szavakat tanulnak a gyerekek, hanem mondatokat. Minden mondatot kedves és vidám rajzzal illusztráltunk. Minden nyelvtani struktúra és minden szó szókincsfejlesztő mondókába, vidám dalba, mesébe vagy rövid történetbe van építve. Így a gyermekek könnyen megtanulják azokat, a képek segítségével vizuálisan még jobban megjegyzik és vissza tudják mondani minden nehézség nélkül.
A foglalkozások mellett fontos az otthoni tanulás. Ehhez nyújtunk segítséget tanulói csomagunkkal, amely tartalmazza:
munkafüzetet (író tanfolyamra járó diákjaink részére),
az interaktív kvízfeladatokat tartalmazó mobil- és webes alkalmazásunkat,
a szószedetet (író tanfolyamra járó diákjaink részére),
Ezek otthoni használatával értékes és hasznos perceket tudnak eltölteni a kisdiákok akár egyedül, akár együtt a szülőkkel.
A tananyagaink és segédanyagaink következetesen és egymásra épülve alkotnak egy egységet, törekedve arra, hogy a legjobbat nyújtsuk a gyerekeknek.
ŐK MÁR MINKET VÁLASZTOTTAK
“Gyermekcentrikus, modern oktatási rendszer, példaértékű referenciákkal. Játékos, élményszerű oktatás és tanítás. Amitől igazán egyedi, hogy a gyerekek észrevétlenül sajátítják el a “rendszerben való” gondolkodás lényegét is. Mindenkinek szeretettel ajánlom!”
“Nagyon kedves Csapat! A gyerekek családias, vidám környezetben tanulhatnak. A lányom nagyon szeret járni angolra és így szinte észrevétlenül töltődik a tudás a fejébe. A színes könyv és munkafüzet feladatai játékos formában fejleszti tudásukat, szókincsüket! Szívesen ajánlom kicsiknek, nagyoknak egyaránt!”
“Kislányom, aki jelenleg 6 és fél éves 2 éve vesz részt angol órákon a Sarah and Elmy English for Kids segítségével.
Ez alatt az idő alatt játékos formában rengeteg szót és kifejezést megtanult, hála a felkészült oktatóknak és legmodernebb technikának, amivel a tantermek fel vannak szerelve.
Már két évben is részt vett nyári táborban, ami felejthetetlen élmény egy 6 éves gyermek számára. Színes, változatos programokkal kötötték le a gyerekek figyelmét!
Egy mondattal kifejezve: Bátran ajánlom minden ismerősömnek 😊
MIKOR KEZDJÜNK ANGOLT TANULNI?
Mi úgy véljük, hogy 4 éves kortól már érdemes elkezdeni angolozni. Ebben a korban a gyerekek többségénél a koncentráló képességük már eléri azt a szintet, hogy a heti 2×40 perces foglalkozásokon a figyelmük végig fennmaradjon. Így ténylegesen az angol nyelvre lehet összpontosítani.
Mi is ebben látjuk hatékonyságunkat, hiszen már az első kurzus alatt rengeteg új szót tudunk megtanulni néhány alap nyelvtani szabállyal, ezáltal látványosan érzékelhető a fejlődésük. A figyelemfenntartásuk folyamatos, ehhez persze megfelelő tananyag, megfelelő módszer és megfelelő tanár szükséges. Nálunk ezeket mind megtalálják kisdiákjaink akik élvezettel és odafigyeléssel vesznek részt óráinkon.
Ha szeretnéd, hogy hatékonyan kezdje el tanulni gyermeked az angol nyelvet azt 4-5 éves korban kell, hogy megtegyétek. Ha oviskorú a gyermeked és még nem ismerkedett meg az angol nyelvvel nem vagytok elkésve, de most már itt az idő az angolozásra!
A „Sarah and Elmy English for Kids” a legjobb választás erre, mert segítségével az angol nyelv izgalmas játék lesz a gyermekek számára, nem pedig kötelesség.
Copyright 2022 - Sarah and Elmy English for Kids
Azért használunk sütiket, hogy javítsuk weboldalunk teljesítményét, valamint hogy weboldalunkra történő látogatásról információt gyűjtsünk.
Close GDPR Cookie Settings
Azért használunk sütiket, hogy javítsuk weboldalunk teljesítményét, valamint hogy weboldalunkra történő látogatásról információt gyűjtsünk és továbbítsunk. Az összegyűjtött információ névtelen, ezek alapján nem lehet a látogatót konkrétan beazonosítani. Weboldalunk ideiglenes- és állandó sütiket is használ. Az ideiglenes sütik addig maradnak a számítógépen, amíg el nem hagyod a weboldalunkat. Az állandó sütik meghatározott ideig (a böngésző beállításától függően) maradnak az eszközön, vagy ameddig azokat manuálisan nem törlöd.
Ezek a sütik a weboldalunk működéséhez elengedhetetlenek. Szükségesek a honlapunk böngészéshez, funkcióinak használatához és az oldalon elvégzett műveletek megjegyzéséhez. Mindig csak az adott látogatás alatt érvényesek, a munkamenet végeztével, illetve a böngésző bezárásával automatikusan törlődnek a számítógépről.
Amennyiben ez a süti nem kerül engedélyezésre, akkor nem tudjuk elmenteni a kiválasztott beállításokat, ami azt eredményezi, hogy minden egyes látogatás alkalmával ismételten el kell végezni a sütik engedélyezésének műveletét.
Enable or Disable Cookies
Szintén használunk olyan harmadik fél általi sütiket melyek lehetővé teszik számunkra, hogy információt gyűjtsünk. Weboldalunkat folyamatosan szeretnénk fejleszteni és javítani látogatóink számára; ezek a sütik ezt a célt szolgálják azzal, hogy általuk weboldalunk működését tudjuk elemezni.
A Google Analytics, a Google Ads és a Facebook Pixel sütikkel információt gyűjtünk weboldalunk használatáról, pl. a látogató hányszor látogatta meg az adott oldalt, melyik oldalt nézte meg, hova kattintott, hány oldalt keresett meg, mennyi volt az átlagosan eltöltött idő, milyen hibaüzenetekkel találkozott stb. Továbbá a Google Ads és a Facebook Pixel sütik biztosítják kampányaink sikerességének mérését. Beazonosítást lehetővé tevő információkat ezeknél a sütiknél sem tárolunk.
Enable or Disable Cookies
A feltétlenül szükséges sütiket mindenkor engedélyezni kell, hogy elmenthessük a beállításokat a sütik további kezeléséhez.
További információk a Sütikezelési nyilatkozatban.
Összes engedélyezése Változtatások mentése